הארמייה התשיעית (האימפריה הגרמנית)

הארמייה התשיעית הייתה ארמייה גרמנית שפעלה במלחמת העולם הראשונה בחזית המזרחית ובחזית המערבית.

היסטוריה
הקמה ראשונה
לאחר הניצחון בקרב טננברג ובקרב הראשון על האגמים המזוריים, החליט הפיקוד הגרמני לסייע לכוחות האוסטרו-הונגרים, ולצורך כך הקימו ב-18 בספטמבר 1914 את הארמייה התשיעית בפיקוד פאול פון הינדנבורג. הארמייה השתתפה בקרב על הוויסלה ובקרב לודז'. ב-2 בנובמבר 1914 מונה פון הינדנבורג למפקד העליון של הכוחות הגרמניים בחזית המזרחית, ובמקומו מונה גנרל אוגוסט פון מקנזן. ב-17 באפריל 1915 מונה פון מקנזן למפקד הארמייה ה-11, ובמקומו מונה ליאופולד, נסיך בוואריה. ב-30 ביולי 1916 פורקה הארמייה, ויחידותיה חולקו בין הארמיות האחרות.

הקמה שנייה
ב-6 בספטמבר 1916 הוקמה הארמייה מחדש בפיקוד גנרל אריך פון פאלקנהיין, לצורך המערכה על רומניה. הארמייה נחלה הצלחה מרובה, ויחד עם כוחות נוספים כבשה עד סוף דצמבר 1916 את רוב רומניה.

ב-1 במאי 1917 עבר גנרל פון פאלקנהיין לפקד על הכוחות העות'מאנים בארץ ישראל, ובמקומו מונה גנרל רוברט קוש. ב-10 ביוני 1917 עבר גנרל קוש לפקד על הקורפוס ה-52, ובמקומו מונה גנרל יוהנס פון אבן. ב-9 ביוני 1918 עבר גנרל פון אבן לפקד על פלגת הארמייה A, ובמקומו מונה גנרל פריץ פון בלוב, אך עקב מחלתו של פון בלוב פיקד למעשה גנרל פון אבן על הארמייה. ב-19 ביוני 1918 הועברה הארמייה לחזית המערבית ולחמה ב. ב-6 באוגוסט 1918 פרש גנרל פון בלוב מהפיקוד על הארמייה עקב מחלתו, ובמקומו מונה גנרל אדולף פון קרלוביץ שפיקד על הארמייה עד לפירוקה. ב-18 בספטמבר 1918 פורקה הארמייה, גנרל פון קרלוביץ עבר לפקד על הארמייה השנייה, ואילו על בסיס מטה הארמייה הוקמה קבוצת הארמיות גלוויץ.

סדר הכוחות
1 באוקטובר 1914
בקרב על הוויסלה ב-1 באוקטובר 1914, כללה הארמייה את היחידות הבאות:
 ארמייה קורפוס דיוויזיה הארמייה התשיעית הקורפוס ה-11 הדיוויזיה ה-22 הדיוויזיה ה-38 הקורפוס ה-17 הדיוויזיה ה-35 הדיוויזיה ה-36 הקורפוס ה-20 הדיוויזיה ה-37 הדיוויזיה ה-41 קורפוס המילואים של המשמר דיוויזיית המשמר ה-3 דיוויזיית המילואים של המשמר ה-1 קורפוס הלנדווהר דיוויזיית הלנדווהר ה-3 דיוויזיית הלנדווהר ה-4 קורפוס הפרשים ה-3 דיוויזיית הפרשים ה-8 עתודות הארמייה דיוויזיית המילואים ה-35 (בטורון) דיוויזיית הלנדווהר ה-18 - ברדוב (בפוזן) חטיבת הלנדווהר ה-4 מבצרים בפוזן, ברסלאו, ובגלוגאו

6 בספטמבר 1916
במערכה על רומניה, כללה הארמייה את היחידות הבאות:
 ארמייה קורפוס דיוויזיה הארמייה התשיעית הקורפוס ה-54 הדיוויזיה הבווארית ה-11 הדיוויזיה ה-101 קורפוס המילואים ה-1 הדיוויזיה הבווארית ה-12 דיוויזיית המילואים ה-76 קורפוס המילואים ה-39 הדיוויזיה האוסטרו-הונגרית הונווד ה-51 קורפוס הפרשים שמטוב דיוויזיית הפרשים ה-6 דיוויזיית הפרשים ה-7 דיוויזיית הפרשים ה-41 קבוצת קרפט חלק מהקורפוס האלפיני הדיוויזיה ה-216 הדיוויזיה האוסטרו-הונגרית ה-73

מפקדים
 פאול פון הינדנבורג (18 בספטמבר 1914 - 2 בנובמבר 1914)
 אוגוסט פון מקנזן (2 בנובמבר 1914 - 17 באפריל 1915)
 ליאופולד, נסיך בוואריה (17 באפריל 1915 - 30 ביולי 1916)
 אריך פון פאלקנהיין (6 בספטמבר 1916 - 1 במאי 1917)
 רוברט קוש (1 במאי 1917 - 10 ביוני 1917)
 יוהנס פון אבן (10 ביוני 1917 - 9 ביוני 1918)
 פריץ פון בלוב (9 ביוני 1918 - 6 באוגוסט 1918)
 אדולף פון קרלוביץ (6 באוגוסט 1918 - 18 בספטמבר 1918)

ראו גם
 החזית המזרחית במלחמת העולם הראשונה
 הארמייה התשיעית (ורמאכט)

קישורים חיצוניים

 Die höchsten Kommandostellen des Heeres. אתר בגרמנית על צבא גרמניה במלחמת העולם הראשונה

הערות שוליים

קטגוריה:ארמיות גרמניות במלחמת העולם הראשונה